पाएं अपने शहर की ताज़ा ख़बरें और फ्री ई-पेपरडाउनलोड करें
थाना कोतवाली के गांव बिशनपुर अराईयांवाल में रविवार को रंजिश के चलते दो गुटों में मारपीट हो गई। इस कारण एक महिला की मौत हो गई तथा चाचा-भतीजा गंभीर रूप से घायल हो गए। थाना कोतवाली पुलिस ने मृतका के देवर की शिकायत पर 7 आरोपियों व उनके साथियों पर विभिन्न धाराओं के तहत मामला दर्ज किया है तथा गांववासियों ने दोनों घायलों को कपूरथला के सिविल अस्पताल में इलाज के लिए भर्ती करवाया है।
वहीं, सिविल अस्पताल में उपचाराधीन सुरजीत कुमार ने थाना कोतवाली पुलिस को दिए गए बयान में बताया कि रंजिश के चलते रविवार को गांव के जगजीत सिंह, कुलविंदर, साबी, अजय कुमार, साधु राम, विक्की, बोवी व इनके साथ शामिल कुछ लोगों के साथ विवाद हो गया, जिस कारण उन्होंने हमला कर दिया। शोर शराबा सुनकर उसकी भाभी 55 वर्षीय कुलविंदर कौर पत्नी पप्पी व उसके दो बेटे सुखविंदर व जतिंद्र बीच बचाव करने के लिए आ पहुंचे। मारपीट में उसकी भाभी को गंभीर चोटें आईं और वह घायल अवस्था में घर आ गई। उसे इलाज के लिए कपूरथला के सिविल अस्पताल में लाने की तैयारी की जा रही थी, परंतु उसने घर में ही दम तोड़ दिया। जबकि उसे व उसके बेटे अजय काे गांववासियों ने इलाज के लिए कपूरथला के सिविल अस्पताल में भर्ती करवाया।
इस संबंधी थाना कोतवाली के एसएचओ हरपाल सिंह ने बताया कि उन्होंने घायल सुरजीत सिंह के बयानों पर 7 आरोपियों व उनके साथियों पर आईपीसी की धारा 304, 427, 148, 149 के तहत केस दर्ज कर लिया है और मृतका के शव का पोस्टमार्टम करवाकर वारिसों के हवाले कर दिया है। मौत का कारण मारपीट में चोटें लगने का पाया गया हैं। पोस्टमार्टम रिपोर्ट के बाद आरोपियों पर लगी धाराओं में वृद्धि कर दी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn